Chad Le Clos

Chad Le Clos (täisnimega Chad Guy Bertrand Le Clos; sündinud 12. aprillil 1992 Durbanis) on Lõuna-Aafrika Vabariigi ujuja; olümpiavõitja ja mitmekordne maailmameister.

Tema lemmikstiil on liblikujumine.

Elulugu

Chad Le Clos lõpetas 2010. aastal Durbanis Westwille'i poistekooli. Ujumisvõistlustel hakkas regulaarselt osalema kümneaastaselt.

Esimesed silmapaistvad tulemused rahvusvahelisel tasandil saavutas ta 2010. aastal Singapuris peetud noorte suveolümpiamängudel ja samal aastal New Delhis toimunud Rahvaste Ühenduse mängudel.

Londoni 2012. aasta suveolümpiamängudel võitis ta 200 m liblikujumises mitmekordset olümpiavõitjat ja maailmameistrit Michael Phelpsi.

Esimesi kordi tuli Le Clos maailmameistriks 2012. aastal ujumise lühiraja maailmameistrivõistlustel İstanbulis ja 2013. aastal ujumise maailmameistrivõistlustel Barcelonas, vastavalt 100 m ja 200 m liblikujumises.

2014. aasta Rahvaste Ühenduse mängudel Glasgow's võitis Le Clos seitse medalit (kaks kulda, ühe hõbeda ja neli pronksi).

2015. aasta Kaasani maailmameistrivõistlustel võitis ta 100 m liblikujumises ajaga 50,56 kuldmedali ja 200 meetri liblikujumises ajaga 1.53,68 hõbemedali.

2016. aasta suveolümpiamänge Rio de Janeiros alustas ta 8. augustil hõbemedalivõiduga 200 meetri vabaujumises. Teise hõbeda võitis ta 100 meetri liblikujumises.

2018. aasta Rahvaste Ühenduse mängudel Gold Coastis võitis Le Clos viis medalit (kolm kulda, ühe hõbeda ja ühe pronksi).

2020. aasta suveolümpiamängude avatseremoonial Tokyos oli koos Phumelela Mbandega Lõuna-Aafrika Vabariigi lipukandja.

Aastatel 2011, 2013, 2014 ja 2017 on ta võitnud ujumise maailma karika.

Talle on kuulunud 100 meetri ja 200 meetri liblikujumise lühiraja maailmailmarekordid.

Aastatel 2012–2016 on ajakiri Swimming World valinud ta Aafrika aasta ujujaks. 2014. aastal valis FINA ta aasta meesujujaks.

27. aprillil 2013 andis Lõuna-Aafrika Vabariigi president talle sportlike saavutuste eest Ikhamanga ordeni.

Ujuja on ka tema noorem vend Jordan Le Clos.

 Isiklikud rekordid 
Seisuga 11. aprill 2018Chad Le Clos. swimrankings.net. Vaadatud 11.8.2018
Pikal rajal
AlaTulemusAegKoht100 m vabalt48,1611. august 2015 Moskva 200 m vabalt1.45,20 AR|8. august 2016
| Rio de Janeiro 
|-
|50 m liblikat
|align=center|23,29|24. juuli 2012
| Glasgow 
|-
|100 m liblikat
|align=center|50,56 AR8. august 2015 Kaasan 200 m liblikat1.52,96 AR|31. juuli 2012
| London 
|-
|200 m kompleksi
|align=center|1.57,94|7. aprill 2014
| Johannesburg 
|-
|400 m kompleksi
|align=center|4.12,24'''28. juuli 2012 London 
Lühirajal
AlaTulemusAegKoht50 m vabalt21,054. september 2016 Moskva 100 m vabalt45,786. august 2017 Berliin 200 m vabalt1.41,153. detsember 2014 Doha 50 m liblikat21,956. detsember 2014 Doha100 m liblikat48,088. detsember 2016 Windsor 200 m liblikat1.48,32 AR11. detsember 2018 Hangzhou 200 m kompleksi1.51,561. september 2014 Dubai 400 m kompleksi3.59,239. november 2013 Tōkyō 

 Viited 

Välislingid

 Koduleht
Ametlik leht Facebookis
Chad Le Clos ametlik leht Twitteris
 Chad Le Clos FINA lehel

Kategooria:Lõuna-Aafrika Vabariigi ujujad
Kategooria:Sündinud 1992